Diari Oficial de la Generalitat Valenciana


Sumari del DOGV 4979, del 06-04-2005 (2005/2807)

ORDE de 4 de febrer de 2005, de la Conselleria de Cultura, Educació i Esport, per la qual es modifica l'autorització al centre docent privat .APADIS., de Villena (Alacant).
----------------------------------------------------------------------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/2807


Data del document
:   04-02-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Villena
    * centre d'ensenyament
    * ensenyament privat

ORDE de 4 de febrer de 2005, de la Conselleria de Cultura, Educació i Esport, per la qual es modifica l'autorització al centre docent privat ?APADIS?, de Villena (Alacant). [2005/X2807]
  
L'expedient ha sigut iniciat a instància del representant de la titularitat del centre docent privat ?APADIS?, número de codi 46786563, situat a la partida Prado de la Villa, 94, de Villena (Alacant), el qual sol·licita la modificació de l'autorització per ampliació en dos del nombre unitats d'Educació Especial específica.
  
Per Orde de la Conselleria de Cultura i Educació de 27 de juny de 2001 (DOGV de 21.08.01), el centre va quedar autoritzat amb la següent composició: 5 unitats d'Educació Especial específica, amb 50 llocs escolars.
  
La Direcció General d'Ensenyament va declarar, mitjançant resolució de data 28 de juliol de 2004, l'adequació de les instal·lacions proposades, pel que fa a espais educatius, al que disposa la legislació aplicable, per a l'autorització de la modificació sol·licitada.
  
L'expedient ha sigut tramitat per la direcció territorial de Cultura, Educació i Esport d'Alacant, i inclou informes favorables de la Unitat Tècnica de Construccions i de la Unitat d'Inspecció Educativa, referent a la relació de professors i titulacions respectives, de conformitat amb la normativa aplicable.
  
Atés que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); l'Orde de 26 de març de 1981 (BOE de 06.04.81), per la qual s'aproven els programes de necessitats per a la redacció dels projectes de construcció i adaptació de Centres d'Educació Especial, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització al centre que a continuació s'indica en els termes que s'hi especifiquen.
  
Centre: APADIS
  
Titular: Asociación para la Atención del Discapacitado de Villena y Comarca
  
Domicili: Partida Prado de la Villa, 94
  
Localitat: Villena
  
Província: Alacant
  
Codi: 18799262
  
Modificació que s'autoritza:
  
- S'amplia en dos el nombre d'unitats autoritzades d'Educació Especial específica, de manera que el centre queda configurat, en la seua totalitat, amb la següent composició:
  
7 unitats d'Educació Especial específica, amb 70 llocs escolars.
  
DISPOSICIÓ ADDICIONAL
  
Única
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons quin siga l'últim dels actes.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons quin siga l'últim dels actes.
  
València, 4 de febrer de 2005
  
El conseller de Cultura, Educació i Esport,
  
ALEJANDRO FONT DE MORA TURÓN